**BENEFICIAR:**

**S.C. APASERV SATU MARE S.A**

**- MASTER PLAN ÎN SECTORUL DE APĂ ȘI APĂ UZATĂ, JUDEȚUL SATU MARE, ACTUALIZARE –**

**INTRODUCERE**

Februarie 2018

**CUPRINS**

[Abrevieri 3](#_Toc375316969)

[1 Introducere 5](#_Toc375316970)

[1.1 Cadru Proiectului 5](#_Toc375316971)

[1.1.1 Cadru General 5](#_Toc375316972)

[1.1.2 Atribuirea Proiectului 6](#_Toc375316973)

[1.1.3 Părți Implicate 6](#_Toc375316974)

[1.1.4 Obiectivele Proiectului 8](#_Toc375316975)

[1.1.5 Scopul Serviciilor 9](#_Toc375316976)

[1.1.6 Alte Programe Relevante 10](#_Toc375316977)

[1.2 Obiectivul General si Abordarea pentru Elaborarea Master Planului 11](#_Toc375316978)

[1.3 Structura Raportului 13](#_Toc375316979)

# Abrevieri

AA Autoritatea de audit

ABST Administraţia Bazinala de Apă Somes-Tisa

AC Autoritatea Contractantă

ACIS Autoritatea pentru Coordonare a Instrumentelor Structurale

ACP Autoritatea de Certificare şi Plată

ADI Asociaţia de Dezvoltare Intercomunitara pentru Servicii în Sectorul de Apă şi Apa Uzată

ADISM Asociaţia de Dezvoltare Intercomunitara pentru Servicii în Sectorul de Apă şi Apa Uzată din Judeţul Satu Mare

ANAR Administraţia Naţională “Apele Romane”

ANPM Agenţia Naţională pentru Protecţia Mediului

ANRSC Autoritatea Naţională de Reglementare pentru Serviciile Comunitare de Utilităţi Publice

APMSM Agenţia pentru Protecţia Mediului Satu Mare

APSM Autorităţile Publice Locale din Judeţul Satu Mare

ARMCJ Agenţia Regională pentru Protecţia Mediului Cluj

AT Asistenţa Tehnică

ATB Agenţia Teritorială Bistriţa

ATMP Asistenţă tehnică pentru achiziţii şi managementul proiectului

BERD Banca Europeană pentru Investiţii şi Dezvoltare

CATS Consultantul pentru Asistenţă tehnică pentru supervizare

CE Comisia Europeană

CJMSM Comisariatul Judeţean de Mediu Satu Mare

CL Constructorii de lucrări

CRMCJ Comisariatul Regional de Mediu Cluj

DSPSM Direcţia de sănătate publică Satu Mare

FIDIC Federaţia internaţională a inginerilor consultanţi

GNM Garda Naţională de Mediu

ISPA Instrument pentru Politici Structurale de Pre-Aderare

L.E. Locuitori echivalenti

MDRAP Ministerul Dezvoltării Regionale și Administrației Publice

MFP Ministerul Finanţelor Publice

MMSC Ministerul Mediului şi Schimbărilor Climatice

MS Ministerul Sananatii

OI Organismul Intermediar

OR Operator Regional

ORACJ Oficiul Regional de Audit Cluj

ORSM Operatorul Regional S.C. APASERV SATU MARE S.A.

PNB Produs Naţional Brut

PORSM Personalul S.C. APASERV SATU MARE S.A.

POS-Mediu Program Operaţional Sectorial de Mediu

POIM Program Operational Infrastructura Mare

SC Societate comercială

SGASM Sistemul de gospodărire a apelor Satu Mare

SRL Societate cu răspundere limitată

UAT Unitate Administrativ Teritorială

UE Uniunea Europeană

UIP Unitatea de implementare a proiectului

# Introducere

Ca membru al Uniunii Europene, România şi-a asumat o serie de angajamente ferme privind atingerea standardelor europene de mediu prin Tratatul de aderare. Între 1990 şi aderarea României la UE în 2007, doar 32 de municipalităţi mari (de peste 100.000 de locuitori) au beneficiat de programe de investiţii de capital pentru dezvoltarea şi reabilitarea infrastructurii de apă şi apa uzată. Alte 276 de oraşe au fost implicate în programe de mărime mică. În jur de 230 de oraşe de mărime mică şi medie nu au putut să atragă fonduri private sau publice necesare pentru reabilitarea şi/sau extinderea infrastructurii de apă şi apa uzată. Din cauza lipsei de fonduri, aceste oraşe au făcut puţine investiţii în infrastructura specifică, iar starea sistemelor de apă şi apa uzată şi serviciile oferite sunt de proastă calitate. După aderarea la UE, până în 2015, România trebuie să se conformeze Directivei Europene 98/83/CE privind calitatea apei destinate consumului uman, iar până la sfârşitul anului 2018 Directivei 91/271/EEC cu privire la epurarea apelor uzate urbane. Între 2010 şi 2015 România trebuie să realizeze toţi paşii necesari pentru a respecta Directiva 98/83/CE. În acest sens, România a considerat că direcţia strategică adecvată este reprezentată de promovarea proiectelor de infrastructură regionale majore, dublată de regionalizarea utilităţilor ca element cheie în îmbunătăţirea calităţii serviciilor şi a eficienţei costurilor de capital şi de operare şi ţintind îndeplinirea obiectivelor de mediu şi asigurarea viabilităţii investiţiilor şi a operării sistemelor.

## Cadru Proiectului

Prezentul document este elaborat ca parte a Proiectului „Extinderea şi reabilitarea infrastructurii de apă şi apa uzată în judeţul Satu Mare”– Contract de finanţare nr. 121094/31.03.2011, proiect finanţat prin Programul Operaţional Sectorial “Mediu”(POS Mediu), Axa Prioritară 1 – “Extinderea şi Modernizarea Sistemelor de Apă şi Apa Uzată”, componenta: Asistenţa tehnică pentru achiziţii şi managementul proiectului „Extinderea şi reabilitarea infrastructurii de apă şi apa uzată în judeţul Satu Mare”.

Scopul prezentului document este actualizarea Master Planului existent, prin identificarea şi stabilirea priorităţilor de investiţii necesare pentru respectarea directivelor UE privind sectoarele de apă şi apă uzată în perioada 2014 - 2037.

### Cadru General

În anul 1989, Uniunea Europeană a început sprijinirea ţărilor din Europa Centrală şi de Est în vederea restructurării economiilor acestora. Ţările candidate la aderarea la Uniunea Europeană au fost asistate prin programul ISPA (Instrument pentru Politici Structurale de Pre-Aderare), gestionat de Comisia Europeană, asigurându-se astfel sprijinul necesar pentru conformarea acestor state la condiţiile din acquis-ul comunitar.

După aderarea la UE în 2007, România a început să primească sprijin economic prin Fondurile de Coeziune care ajută statele membre cu un produs naţional brut (PNB) pe cap de locuitor de mai puţin de 90% din media comunitară să-şi reducă diferenţele dintre nivelurile de dezvoltare economică şi socială şi să-şi stabilizeze economiile.

Pentru a putea utiliza în mod optim resursele financiare disponibile, orice astfel de finanţare se bazează pe pregătirea adecvată şi cuprinzătoare a proiectului. Întrucât majorităţii primăriilor şi unor operatori regionali le lipseşte, mai mult sau mai puţin, capacitatea de elaborare – implicit şi de implementare – a unor astfel de propuneri de proiecte la scala largă, este necesară o contribuţie semnificativă din partea unei Asistente Tehnice (AT).

Varianta iniţială a Master Planului a fost întocmită în cadrul Măsurii ISPA 2000/RO/16/P/PE/001-01 şi a fost aprobată de autorităţile locale în februarie 2009, fiind baza aplicaţiei pentru Fondurile de Coeziune.

În urma implementării măsurilor identificate ca fiind prioritare în cadrul Master Planului iniţial prin investiţii finanţate din Fondurile de Coeziune, precum şi în urma executării de investiţii finanţate din alte fonduri în infrastructura de apă şi apa uzată din zona de acoperire a OR, este necesară definirea listei prioritizate a investiţiilor necesare rămase de implementat, corespunzătoare perioadei de programare 2014 – 2020.

### Atribuirea Proiectului

Contractul de Asistenţă tehnică pentru achiziţii şi managementul proiectului „Extinderea şi reabilitarea infrastructurii de apă şi apa uzată în judeţul Satu Mare”în cadrul căruia este elaborat prezentul document, a fost semnat între S. C. APASERV SATU MARE S. A. şi Asocierea “SC Louis Berger SRL şi SC Confort Design SRL”.

### Părți Implicate

Părţile care sunt implicate, beneficiază sau sunt afectate de implementarea proiectului, sunt:

* **Ministerul Mediului şi Schimbărilor Climatice (MMSC)** reprezintă autoritatea centrală de protecţie a mediului, cu sarcini în dezvoltarea politicilor şi strategiilor în domeniu. În acelaşi timp este şi autoritatea de implementare pentru proiectele finanţate prin ISPA / Fonduri de coeziune în domeniul mediului în România prin Autoritatea de Management POS Mediu (AM POS Mediu), care este responsabilă pentru eficacitatea şi corectitudinea gestionarii Fondurilor europene alocate prin POS Mediu. În această calitate, va acţiona ca planificator global al politicii de mediu, manager financiar şi lider de proces;
* **Ministerul Finanţelor Publice (MFP)**, prin **Autoritatea pentru Coordonare a Instrumentelor Structurale (ACAS)**, coordonează pregătirea şi funcţionarea cadrului legislativ, instituţional şi procedural pentru gestionarea instrumentelor structurale şi programează, coordonează, monitorizează şi evaluează utilizarea asistentei financiare nerambursabile. De asemenea prin Autoritatea de Certificare şi Plată (ACP), asigura un management financiar eficient al fondurilor externe nerambursabile primite de la Uniunea Europeană, precum şi de la alte organisme internaţionale donatoare;
* **Ministerul Sananatii (MS)** prin **Direcţia de sănătate publică Satu Mare (DSPSM)** este responsabil pentru elaborarea, implementarea şi controlul respectării politicii şi strategiei naţionale privind sănătatea publică şi mediul de viaţă;
* **Ministerul Dezvoltării Regionale și Administrației Publice (MDRAP)** este responsabil pentru monitorizarea serviciilor publice din România şi pentru dezvoltarea politicilor şi strategiilor de îmbunătăţire a acestor servicii;
* **Organismul Intermediar POS Mediu Cluj, Regiunea 6 Nord-Vest (OI POS Mediu CJ)**, este unul dintre cele 8 Organisme intermediare cu rol important în implementarea POS Mediu la nivel regional şi reprezintă interfaţa între AM POS Mediu şi instituţiile responsabile pentru implementarea proiectelor finanţate prin POS Mediu, respectiv în acest caz S.C. APASERV SATU MARE S.A.. Responsabilităţile principale ale OI POS Mediu Cluj sunt legate de programare, monitorizare, control şi raportare;
* **Agenţia Naţională pentru Protecţia Mediului (ANPM)** prin Agenţia Regională pentru Protecţia Mediului Cluj şi Agenţia pentru Protecţia Mediului Satu Mare (ARMCJ / APMSM) este responsabilă pentru implementarea politicilor şi a legislaţiei din domeniul protecţiei mediului;
* **Garda Naţională de Mediu (GNM)** prin Comisariatul Regional de Mediu Cluj şi Comisariatul Judeţean de Mediu Satu Mare (CRMCJ/CJMSM) este organismul de control în domeniul protecţiei mediului (apă, aer, sol etc.);
* **Administraţia Naţională “Apele Romane”(ANAR)** prin **Administraţia Bazinala de Apă Somes-Tisa (ABST)** şi **Sistemul de gospodărire a apelor Satu Mare (SGASM)** din aria Proiectului, este administratorul sistemului naţional de gospodărire a apelor, asigurând între altele implementarea politicilor de management şi aplicarea unitară a strategiei naţionale în domeniul gospodăririi resurselor de apă, este furnizor de apă brută pentru OR şi asigură monitorizarea apelor uzate provenite din staţiile de epurare ale aglomerărilor umane;
* **Autoritatea de audit (AA)** de pa lângă Curtea de Conturi a României, împreună cu **Oficiul Regional de Audit Cluj (ORACJ)**, realizează auditarea de sistem şi verifică modul de cheltuire a fondurilor comunitare;
* **Autoritatea Naţională de Reglementare pentru Serviciile Comunitare de Utilităţi Publice (ANRSC)** este organismul subordonat MAI care are ca scop reglementarea, monitorizarea şi controlul la nivel central al activităţilor din domeniul serviciilor comunitare de utilităţi publice, inclusiv cele de apă şi canalizare – epurare, împreună cu **Agenţia Teritorială Bistriţa (ATB)** de care aparţine şi judeţul Satu Mare;
* **Autorităţile Publice Locale din Judeţul Satu Mare** din zona de operare a S.C. APASERV SATU MARE S.A. **(APSM)**, sunt cele care sunt responsabile de administrarea domeniului public al aglomerărilor urbane, inclusiv a infrastructurii de apă şi canalizare – epurare. Acestea sunt deţinătorii infrastructurii operate de S.C. APASERV SATU MARE S.A. în scopul furnizării serviciilor de apă şi canalizare populaţiei. De asemenea, sunt responsabile de asigurarea serviciilor de alimentare cu apă potabilă şi canalizare – epurare şi sunt şi acţionari ai OR;
* **Asociaţia de Dezvoltare Intercomunitara pentru Servicii în Sectorul de Apă şi Apa Uzată din Judeţul Satu Mare „ADI apa/canal Satu Mare”(ADISM)**, reprezintă structura de cooperare cu personalitate juridică înfiinţată de o parte din **Unităţile Administrativ Teritoriale (UAT)** din judeţ pentru realizarea în comun a unor proiecte de dezvoltare de interes zonal şi pentru furnizarea în comun a serviciilor publice de apă şi canalizare. Între ADI şi OR este semnat contractul de delegare a serviciilor. ADI exercita în numele şi pe seama UAT-urilor asociate, anumite competenţe şi prerogative, drepturi şi obligaţii ale acestora, pe baza unui mandat acordat de către membrii ADI prin statut;
* **Operatorul Regional S.C. APASERV SATU MARE S.A. (ORSM)** este o societate comercială pe acţiuni responsabilă în zona sa de operare pentru furnizarea serviciilor de apă – canal prin delegare de către Autorităţile Publice locale membre ale ADI. În acelaşi timp, este şi instituţia responsabilă pentru implementarea Proiectului „ Extinderea şi reabilitarea infrastructurii de apă şi apa uzată în judeţul Satu Mare”prin propria Unitate de implementare a proiectului (UIP), având şi calitatea de Autoritate Contractantă pentru Asistenţă tehnică pentru managementul proiectului (prezentul contract);
* **Personalul S.C. APASERV SATU MARE S.A. (PORSM)**, reprezintă un factor interesat de importanţă majoră în Proiect, având în vedere că va avea rolul de a implementa schimbările preconizate;
* **Unitatea de implementare a proiectului (UIP)**, este departamentul din cadrul S.C. APASERV SATU MARE S.A. responsabil pentru implementarea Proiectului şi reprezintă interesele Beneficiarului în acest Proiect;
* **Comisia Europeană, DG REGIO (CE DG REGIO)** controlează procesul de implementare al proiectelor finanţate prin fonduri ISPA şi Fonduri de Coeziune, în ceea ce priveşte respectarea Memorandumurilor de Finanţare;
* **Comisia Europeană, DG ENVIRONMENT (CE DG ENVIRONMENT)** controlează modul de aplicare a legislaţiei europene de mediu de către Statele membre. În acest context, DG ENVIRONMENT este acea direcţie din cadrul Comisiei Europene care verifică şi apreciază îndeplinirea angajamentelor în domeniul mediului luate de România prin Tratatul de Aderare;
* **Banca Europeană pentru Investiţii şi Dezvoltare (BERD)**, reprezintă organismul financiar care asigură imprumultul necesar Proiectului „ Extinderea şi reabilitarea infrastructurii de apă şi apa uzată în judeţul Satu Mare”, împrumut contractat de S.C. APASERV SATU MARE S.A.;
* **Consultantul pentru Asistenţă tehnică pentru supervizare (CATS)** reprezintă firma Consultores de Engenharia e Gestao SA, căreia i-a fost atribuit contractul de Asistenţă tehnică pentru supervizarea lucrărilor executate prin proiectul „Servicii de Asistenţă Tehnică pentru Supervizarea Lucrărilor din Cadrul Proiectului „Extinderea Şi Reabilitarea Infrastructurii De Apă Şi Apa Uzată În Judeţul Satu Mare”. Împreună cu OR, prin UIP, şi cu Consultantul pentru asistenţă tehnică pentru management de proiect, are şi va avea în continuare un rol major în implementarea cu succes a Proiectului;
* **Constructorii de lucrări (CL)** reprezintă firmele sau consorţiile cărora le-a fost atribuită execuţia contractelor de lucrări din cadrul proiectului „Extinderea şi reabilitarea infrastructurii de apă şi apa uzată în judeţul Satu Mare”. Calitatea execuţiei lucrărilor la termen şi în bugetul aprobat, vor da de asemenea măsură succesului implementării Proiectului.

### Obiectivele Proiectului

**Obiectivul general al proiectului** „Extinderea şi reabilitarea infrastructurii de apă şi apa uzată în judeţul Satu Mare” este de a contribui la îndeplinirea obiectivelor Axei Prioritare 1 din POS Mediu (2007–2013) prin derularea unor investiţii specifice în domeniul apei potabile şi apei uzate în judeţul Satu Mare, iar obiectivul general al contractului de Asistenţă tehnică pentru achiziţii şi managementul proiectului(ATMP) „Extinderea şi reabilitarea infrastructurii de apă şi apa uzată în judeţul Satu Mare” este asigurarea unui management eficient pentru implementarea Proiectului.

**Obiectivele specifice ale contractului de ATMP** din cadrul proiectului „Asistenţa tehnică pentru achiziţii şi managementul proiectului „Extinderea şi reabilitarea infrastructurii de apă şi apa uzată în judeţul Satu Mare”, sunt:

* Asistenţă Tehnică în pregătirea documentaţiilor de atribuire pentru contractele de lucrări:
  + Elaborarea proiectelor tehnice şi detaliilor de execuţie pentru contractele de reţele apă şi apă uzată (FIDIC Roşu);
  + Elaborarea Documentaţiilor de atribuire şi estimarea costurilor pentru contractele de lucrări;
  + Sprijin în derularea procedurilor de achiziţie publică şi semnarea contractelor de lucrări.
* Asistenţă tehnică în managementul Proiectului:
  + Asistentă tehnică acordată în calitate de Proiectant general pe parcursul desfăşurării lucrărilor;
  + Acordarea de sprijin calificat şi eficient Autorităţii Contractante în managementul Proiectului pentru implementarea cu succes a Proiectului, în conformitate cu prevederile Contractului de Finanţare;
  + Asigurarea publicităţii şi promovării adecvate a măsurii şi informarea corectă a populaţiei privin lucrările de construcţie şi obiectivele propuse în Proiect, conform Manualului de Identitate Vizuală pentru Instrumentele Structurale în România 2007-2013;
  + Sprijinirea AC în implementarea unui Plan de Acţiuni privind protejarea resurselor de apă;
  + Dezvoltarea sistemelor GIS şi de modelare hidraulică a sistemelor de alimentare cu apă şi canalizare în 7 localităţi incluse în Proiect;
  + Sprijinirea Beneficiarului în implementarea Planului de acţiuni privind reutilizarea nămolului;
  + Sprijinirea Beneficiarului la procedura de atribuire a contractului de servicii de auditare anuală a Proiectului de Auditare anuală a Proiectului;
  + Instruirea personalului OR în domeniul noilor tehnologii, echipamente şi instrumente;
  + Actualizarea Master Planului şi Studiului de fezabilitate la nivelul judeţului Satu Mare.

### Scopul Serviciilor

În cadrul contractului de Asistenţă tehnică pentru managementul proiectului (ATMP) „Asistenţa tehnică pentru managementul proiectului „Extinderea şi reabilitarea infrastructurii de apă şi apa uzată în judeţul Satu Mare”, este inclusă Activitatea B.9.1 – Actualizarea Master Planului la nivelul judeţului Satu Mare.

În cadrul acestei activităţi, sunt prevăzute următoarele:

* Prestatorul va actualiza Master Planul la nivelul Judeţului Satu Mare, a cărui variantă iniţială a fost întocmită în cadrul Măsurii ISPA 2000/RO/16/P/PE/001-01 şi a fost aprobată de autorităţile locale în februarie 2009, fiind baza aplicaţiei pentru Fondurile de Coeziune;
* Prestatorul va revizui Master Plan-ul existent în vederea definirii programului investiţional pe termen mediu şi lung (până în anul 2037) luând în considerare modificările intervenite;
* Produsul final al Master Planului revizuit trebuie să fie o listă prioritizată a investiţiilor necesare rămase de implementat, pentru orizontul de timp al Master Planului. Investiţiile strategice trebuie să fie justificate foarte bine. Soluţiile propuse trebuie să fie în conformitate cu Directivele UE şi legislaţia Română.
* Varianta provizorie a Master Planului revizuit va fi finalizată în termenul asumat în ofertă şi va fi înaintată spre aprobare OR şi autorităţilor locale. Acestea îşi vor prezenta comentariile în termen de 2 luni iar Prestatorul le va încorpora (dacă le agreează) în versiunea finală a Master Planului;
* Prestatorul va organiza o serie de consultări cu reprezentanţii Beneficiarului Final, Primăriile şi Consiliile Locale/Judeţean şi cu alte instituţii implicate pentru a dezbate rezultatele şi a ajunge la un acord comun în ceea ce priveşte conţinutul Planului de investiţii înainte de prezentarea Raportului final.

În abordarea sa privind investiţiile care sunt propuse conform prezentei revizii a Planului Master şi a Listei prioritizate a investiţiilor necesare rămase de implementat, Consultantul are în vedere:

* Alinierea la priorităţile europene, naţionale şi regionale pe termen mediu şi lung
* Viabilitatea şi sustenabilitatea pe termen lung a investiţiilor propuse, incluzând un raport cost / beneficiu favorabil şi nivele adecvate ale suportabilităţii
* Îmbunătăţirea stării mediului şi a nivelului serviciilor publice de apă şi canalizare în aria judeţului Satu Mare
* Îmbunătăţirea eficienţei şi viabilităţii operatorului regional SC APASERV SATU MARE SA.

### Alte Programe Relevante

In abordarea actualizarii Master Planului, Consultantul a avut in vedere legaturile existente cu urmatoarele programe/ proiecte relevante:

* **Componentele de lucrari ale proiectului “Extinderea şi reabilitarea infrastructurii de apă si apă uzată în judeţul Satu Mare”**, cod CCI 2009RO161PR009, aflat in derulare:
  + Extinderea cu treaptă terţiară a staţiei de epurare a apelor uzate din Satu Mare;
  + Reabilitarea staţiei de tratare a apei potabile şi frontului de captare Doba;
  + Reabilitarea staţiei de tratare a apei potabile şi captărilor din Negreşti Oaş, reabilitarea staţiei de tratare a apei potabile din Tăşnad şi construirea unei staţii de tratare a apei potabile şi captărilor din Livada;
  + Reabilitarea şi extinderea staţiei de epurare a apelor uzate din Negreşti-Oaş şi construirea unei staţii de epurare în Livada;
  + Construirea de noi staţii de epurare a apelor uzate în Tăşnad şi Ardud;
  + Zonarea, contorizarea şi monitorizarea presiunii în oraşele Satu Mare, Carei, Negreşti Oaş şi Tăşnad;
  + Reabilitarea şi extinderea reţelor de apă şi canalizare în municipiul Satu Mare;
  + Lucrări de construcţii reţele de canalizare şi staţii de pompare a apei uzate în localităţile Odoreu, Păuleşti şi Ambud;
  + Lucrări de construcţii reţele de canalizare şi staţii de pompare a apei uzate în localităţile Botiz, Lazuri şi Foieni;
  + Reabilitarea magistralei de apă Doba-Carei;
  + Lucrări de construcţii şi reabilitare reţele de apă şi canalizare în Carei, şi lucrări de construcţii reţele de canalizare în Căpleni;
  + Reabilitarea conductei de aducţiune din Negreşti Oaş;
  + Lucrări de construcţie şi reabilitare reţele de apă şi canalizare în Negreşti-Oaş;
  + Lucrări de construcţii reţele de apă şi canalizare în Livada;
  + Lucrări de construcţii şi reabilitare reţele de apă şi canalizare în Tăşnad, şi lucrări de construcţii reţele de canalizare în Ardud.
* **Master Planul initial** in care a fost definita lista prioritara nr. 1, a fost elaborata Aplicatia pentru finantare prin POS Mediu (avand ca parte integranta studiul de fezabilitate) si au fost elaborate proiectele tehnice pentru contractele de lucrari FIDIC Rosu si documentatiile de atribuire pentru contractele de lucrari FIDIC Galben;
* **Proiectul FOPIP I**, cod 2003/RO/16/P/PA/012, in cadrul caruia s-a definit si implementat arhitectura institutionala a operatorului regional din judetul Satu Mare: SC APASERV SATU MARE SA, proiect finalizat.

## Obiectivul General si Abordarea pentru Elaborarea Master Planului

Obiectivul general al prezentului MP privind sectorul de apă şi apa uzată în judeţul Satu Mare, este asigurarea unei strategii de dezvoltare a sistemelor de apă şi apa uzată care să permită îmbunătăţirea serviciilor specifice oferite şi atingerea tintelor stabilite prin Tratatul de aderare al României la Uniunea Europeană la termenele convenite în judeţul Satu Mare.

Principale ţinte care trebuie atinse de România după aderarea la Uniunea Europeană, conform Tratatului de Aderare sunt următoarele:

* Conformarea cu Directiva privind apa uzată 91/271/CEE:
  + extinderea sistemelor de colectare a apei uzate la următoarele grade de acoperire:
    - 61% până la 31 Decembrie 2010;
    - 69% până la 31 Decembrie 2013;
    - 80% până la 31 Decembrie 2015;
  + extinderea staţiilor de epurare la următoarele grade de acoperire:
    - 51% până la 31 Decembrie 2010;
    - 61% până la 31 Decembrie 2013;
    - 77% până la 31 Decembrie 2015;
* Conformarea cu Directiva privind apă potabilă 98/83/CE:
  + până la 31 Decembrie 2010:
    - pentru Oxidabilitate, Amoniu, Nitraţi, Turbiditate, Aluminiu, Fier, Metale Grele,Pesticide, Mangan pentru localităţile cu peste 100.000 de locuitori;
    - pentru Oxidabilitate şi Turbiditate pentru localităŃile cu o populaţie cuprinsă între 10.000 şi 100.000 de locuitori;
    - pentru Oxidabilitate şi Mangan, pentru localităţile cu mai puţin de 10.000 de locuitori;
  + până la 31 Decembrie 2015:
    - pentru Amoniu, Nitraţi, Aluminiu, Fier, Metale Grele, Pesticide şi Mangan pentru localităţile cu o populaţie cuprinsă între 10.000 şi 100.000 de locuitori;
    - pentru Amoniu, Nitraţi, Turbiditate, Aluminiu, Fier, Metale Grele şi Pesticide, pentru localităţile cu mai puţin de 10.000 de locuitori.

Principalele obiective prevăzute prin Tratatul de Aderare sunt transpuse în Master Planul revizuit printr-un plan de investiţii (lista prioritizată a investiţiilor necesare rămase de implementat) care să acopere sectorul de apă şi apă uzată din judeţul Satu Mare. Master Planul iniţial elaborat în cadrul proiectului Europe Aid/ 123049/D/SER/RO "Asistenţa Tehnică pentru Pregătirea Proiectelor în Sectorul de Apă şi Apa Uzată în România” care este supus acestei revizii, a definit o listă prioritară 1, care este obiectul finanţării prin POS Mediu perioada de programare 2007 – 2013, în cadrul proiectului “Extinderea şi reabilitarea infrastructurii de apă şi apa uzată în judeţul Satu Mare“ cod CCI 2009RO161PR009, aflat în derulare.

În vederea revizuirii Planului Master existent, s-au avut în vedere următoarele:

* Ţintele stabilite prin Tratatul de aderare al României la UE în domeniul apei şi apei uzate;
* Perioadele de tranziţie stabilite pentru România în ceea ce priveşte alinierea la Directivele UE relevante;
* Legislaţia UE şi cea românească în domeniul apei şi apei uzate, inclusiv în ceea ce priveşte cadrul instituţional;
* Planul Naţional de Dezvoltare perioada 2007 – 2013 (la data elaborării prezenţei revizii, încă nu exista elaborat Planul Naţional de Dezvoltare perioada 2014 – 2020)
* Strategia de dezvoltare regională 2007 – 2013 Regiunea Nord-Vest;
* Strategia de dezvoltare regională 2014 – 2020 Regiunea Nord-Vest - varianta de lucru;
* Master Planul existent şi lista prioritară 1;
* Aplicaţia pentru finanţare pentru lista prioritară 1, inclusiv studiul de fezabilitate a proiectului “Extinderea şi reabilitarea infrastructurii de apă şi apa uzată în judeţul Satu Mare” cod CCI 2009RO161PR009;
* Proiectele tehnice aferente investiţiilor finanţate în cadrul proiectului “Extinderea şi reabilitarea infrastructurii de apă şi apa uzată în judeţul Satu Mare”;
* Investiţiile realizate sau în curs de realizare în judeţul Satu Mare în domeniul infrastructurii de apă şi apa uzată de la data elaborării Planului Master iniţial şi până la data elaborării prezenţei revizii.

## Structura Raportului

Master Planul prezintă rezultatele analizei şi strategiei de dezvoltare a sistemelor de apă şi apă uzată în vederea asigurării respectării în întregime a reglementărilor şi directivelor romaneşti şi ale UE.

Prezenta revizie a Master Planului, inclusiv Lista prioritizata a investiţiilor necesare rămase de implementat, este gândită ca un document care să stea la baza viitorului pachet de documente necesar pentru finanţarea din Fonduri de Coeziune pe perioada de programare 2014 – 2020, a investiţiilor identificate.

Revizuirea Master Planului s-a făcut pe baza ghidului “Guide on Preparation of Master Plâns for Water and Wastewater Projects“ elaborat în cadrul programului ISPA Support Europe Aid / 119086/D/SV/RO.

Revizia Master Planului dezvoltat la nivelul judeţului Satu Mare, în conformitate cu prevederile contractului **ATMP**, acoperă perioada 2014 – 2037, atât pentru serviciile de apă cât şi pentru cele de apă uzată. Scopul general al Master Planului este de a identifica şi ierarhiza măsurile în vederea conformării pe deplin cu Directivele CE relevante având în vedere şi suportabilitatea pentru populaţie.

Prezentul document păstrează în general structura Master Planului iniţial şi include următoarele capitole:

* **Capitolul 1** al acestui Master Plan prezintă informaţii generale referitoare la contextul proiectului;
* **Capitolul 2** prezintă situaţia actuală pentru întreaga zonă de acoperire cu servicii de apă şi apă uzată a operatorului regional SC APASERV SATU MARE S.A. Capitolul cuprinde informaţii generale privind zona proiectului: geografie, condiţii climatice, geologie, hidrologie şi hidrogeologie şi alte informaţii legate de proiect. Acest capitol prezintă pe scurt profilul socio-economic al Regiunii şi Judeţului, oferind o privire generală asupra economiei locale, structurii populaţiei şi demografiei, veniturilor şi cheltuielilor populaţiei;
* **Capitolul 3** descrie metodologia după care au fost identificate aglomerările şi grupurile de aglomerări în conformitate cu legislaţia europeană (Directiva Apei uzate No. 91/271/EEC) şi de asemenea oferă previziunile socio-economice şi previziunile pentru cerinţă de apă potabilă, respectiv debitul şi încărcările apei uzate;
* **Capitolul 4** prezintă obiectivele naţionale şi obiectivele judeţene din sectorul de apă şi apă uzată în strânsă legătură cu planurile şi strategiile naţionale relevante aflate în elaborare sau deja aprobate, după caz, de către autorităţile relevante;
* **Capitolul 5** prezintă opţiunile considerate în vederea stabilirii măsurilor necesare pentru infrastructura de apă şi apa uzată din judeţul Satu Mare;
* **Capitolul 6** prezintă strategia judeţeană privind alinierea obiectivelor sectorului de apă şi apă uzată cu obiectivele naţionale;
* **Capitolul 7** descrie toate investiţiile necesare, cu prezentarea costurilor de operare, întreţinere şi administrare aferente, pentru perioade de timp considerată;
* **Capitolul 8** prezintă analiza economică şi financiară inclusiv costurile investiţiei, costurile de operare şi întreţinere şi Valoarea Netă Actualizată;
* **Capitolul 9** prezintă analiza de macro-suportabilitate aferenta zonei vizate de Master Plan, inclusiv premisele, tarifele, suportabilitatea acestora şi o analiză a sensibilităţii pentru definirea investiţiei maxime care poate fi suportată de populaţie.
* **Capitolul 10** prezintă programul de investiţii prioritare în infrastructură cu indicatorii cheie de performanţă şi lista prioritizata a investiţiilor necesare rămase de implementat).
* **Capitolul 11** prezintă planul de acţiune pentru implementarea proiectului.
* **Capitolul 12** include anexele aferente Master Planului revizuit.